Dokumentacija implementacije

Za potrebe projekta korištena su dva mikrokontrolera:

* Raspberry Pi Pico (spojena 2 RFID čitača, matrična tastatura i LCD displej)
* ESP8266 (spojen servomotor za rampu).

Planirane funkcionalnosti smo implementirali na sljedeći način:

1. Uvezivanje kartice s brojem sobe na recepciji
   1. Unos broja sobe

Unos se započinje pritiskom na taster button. Za unos broja sobe se koristi matrična tastatura, a prilikom unosa informativne poruke se prikazuju na LCD displeju. Za potrebe obrade unosa se koriste klase Tastatura, pomoću koje se bilježi unos, te TastController, koji sadrži instancu klase Tastatura i vraća odgovarajuće vrijednosti u ovisnosti od validnosti unosa.

Očitavanje unosa s tastature je realizovano na sljedeći način:

* Zasebni redovi (u kodu rows, deklarisani kao digitalni izlazi) se pomoću Timer-a periodično pale. Trenutno aktivni red (sačuvan u varijabli currentRow) se tako mijenja svakih 50ms. Timer se inicijalizira pritiskom na gore navedeni button, u sklopu funkcije ocitaj():

self.timer=Timer(period=50, mode=Timer.PERIODIC, callback=self.rowFun)

* Na pin-ove za kolone (u kodu cols, deklarisane kao digitalni ulazi) su postavljeni hardverski interrupt-i, čija je callback funkcija colPress():

for i in range(4):

self.cols[i].irq(handler = self.colPress, trigger = Pin.IRQ\_RISING)

* U okviru iste, nakon debouncing-a, se u varijablu currentCol pohranjuje broj pritisnute kolone.

Zatim se na osnovu vrijednosti currentRow i currentCol određuje pritisnuti taster, te akcija koju je potrebno izvršiti. Kao signalizacija neispravnog unosa ili potvrde se koriste bool varijable pogresanUnos i potvrdjeno. Unos se obrađuje na sljedeći način:

* Za pritisnute tastere 'A', 'B', 'D' i '\*' se unos završava deinicijalizacijom timer-a i varijabla pogresanUnos postavlja na True.
* Pritiskom na taster '#' se potvrđuje četverocifreni unos te varijabla potvrdjeno postavlja na True. U slučaju da je '#' pritisnut prije nego što su unesene 4 cifre, unos nije validan te se ponovno pogresanUnos postavlja na True. U oba slučaja se unos završava deinicijalizacijom timer-a.
* Ukoliko je pritisnut taster 'C', briše se posljednji uneseni karakter.
* Tasteri s ciframa od '0' do '9' se smatraju validnim unosom, izuzev u situaciji kada se dotadašnji unos već sastoji od 4 cifre, jer se prelazi maksimalna dozvoljena veličina.

Ukoliko je unos ispravan, cifra se dodaje na string

self.string += self.matrica[self.currentRow][self.currentCol]

koji se ispisuje na displej

self.lcd.clear()

self.lcd.putstr(self.string).

U okviru metode getUnos() klase TastController, a koja se koristi za dobivanje unosa s tastature, se vraćaju odgovarajuće vrijednosti. Povratna vrijednost -1 označava neispravan unos (u slučaju da je pogresanUnos postavljen na True), a uneseni string označava ispravan unos (u slučaju da je potvrdjeno postavljeno na True).

* 1. Uvezivanje unesene sobe i RFID kartice prislonjene čitaču

Nakon što je završen unos pomoću matrične tastature, mogu nastupiti dva slučaja. Ukoliko je unos neispravan, pomoću LCD displeja se korisniku signalizira greška, te on ima opciju da ponovno započne unos pritiskom na button. U slučaju kada je unos broja sobe ispravan prelazi se na konfiguraciju, tj. uvezivanje unesene sobe s RFID karticom kojom se želi omogućiti ulazak u nju. Najprije se korisniku na displeju ispisuje poruka da RFID čitaču reader1 prinese karticu koja se želi uvezati sa sobom, te se očitava njegovo stanje.

(stat1, tag\_type1) = reader1.request(reader1.REQIDL)

Kada se prinese kartica koja se želi konfigurisati, čita se njen ID

(stat, uid) = reader1.SelectTagSN()

card = int.from\_bytes(bytes(uid),"little", False)

i u mapi karticeISobe se unesenoj sobi pridružuje vrijednost prislonjene kartice

karticeISobe[int(soba)] = card.

1. Pristup sobi pomoću kartice i RFID čitača

Čitanjem vrijednosti iz mape karticeISobe pri pokušaju ulaska u sobe se vrši provjera da li je dozvoljen pristup prislonjenom karticom. Ova funkcionalnost je demonstrirana pomoću RFID čitača reader2, koji predstavlja čitač za sobu 1000. Naime, nakon što se na recepciji na prethodno opisani način uveže soba 1000 s određenom karticom čiji se ID pohranjuje u mapu, prilikom prislanjanja kartice čitaču reader2, njen ID se poredi s vrijednošću u mapi.

if karticeISobe[1000] == card

Ukoliko su ove vrijednosti jednake, paljenjem zelene LED se signalizira da je kartica ispravna i njom se može pristupiti sobi. U suprotnom, paljenjem crvene LED se signalizira da prislonjena kartica nije povezana sa sobom kojom se pristupa, te ulazak u nju nije moguć.

1. Povezivanje i kontrola parking – rampe

Kontrola parking rampe je implementirana koristeći MQTT komunikacijski protokol. Na uređaju ESP8266 je inicijalizirana konekcija na WiFi koristeći SSID i password lokalne WiFi mreže, nakon čega se MQTT klijent može uspješno povezati na cloud brokera. Istovremeno je na kontrolnom uređaju (Android smartphone) podešena „MQTT Dash“ aplikacija sa podešenim opcijama za sve funkcionalnosti sistema. Moguće je jednim tasterom aktivirati rampu, te imati uvid u trenutno stanje sistema i konekcije, kao i stanje semafora (zeleno i crveno svjetlo).

Pozivom metode

client.subscribe("USprojekat/Servo", [](const String & payload)

podešava se supskripcija na temu „USprojekat/Servo“ koja se koristi za kontrolu servo motora, odnosno same rampe. Sve ostale teme se koriste samo za publishing statusnih poruka o sistemu, tako da za njih nije ni potrebna supskripcija.

Lambda funkcija koja je proslijeđena kao parametar metodi subscribe() se bavi svim funkcijama vezanim za kontroliranje same rampe. U slučaju da je sa korisničke strane na temi registrovana poruka „1“, za aktiviranje rampe, najprije se publish-aju poruke o stanju LED dioda na odgovarajuće teme, a zatim se i podiže sama rampa podešenjem ugla otklona servo motora.

int pos = 0;

for(pos; pos <= 180; pos += 5)

servo.write(pos);

Na isti način se rampa ponovno i spušta nakon čekanja od 10s da bi automobil mogao da prođe. Tim želi naglasiti da je kvalitetnije rješenje implementirati u sklopu rampe i ultrazvučni mjerač udaljenosti ili IR blaster i reciever sa suprotnih strana kako bi sistem „znao“ kada je automobil ispod rampe. Time bi se izbjeglo da rampa udari u automobil u slučaju da za 10s on ne prođe ispod iste. Nažalost, u sklopu ovog projekta nije bilo dovoljno resursa za takvu implementaciju.

Statusne poruke o stanju rampe se pravovremeno šalju na svoje odgovarajuće teme, a također se i na serijski port šalju iste poruke, kako bi se uz pomoć monitora serijske veze uvidjelo funkcioniranje mikrokontrolera i olakšalo eventualno servisiranje, odnosno debugging. Poruke koje se ispisuju su u formatu:

Serial.println("Podizem rampu...");

Serial.println("Rampa podignuta!");

Serial.println("Spustam rampu...");

Serial.println("Rampa spustena.");

Iste statusne poruke se šalju i na odgovarajuće teme metodom publish() kako bi se i na korisničkoj strani mogle vidjeti u okviru MQTT Dash aplikacije.